CELEX: E2013P0016
Language: et
Date: 2013-07-09 00:00:00
Title: EFTA järelevalveameti 9. juulil 2013 Islandi vastu algatatud hagi (Kohtuasi E-16/13)

10.10.2013   
            
            
               ET
            
            
               Euroopa Liidu Teataja
            
            
               C 294/7
            
         EFTA järelevalveameti 9. juulil 2013 Islandi vastu algatatud hagi
   (Kohtuasi E-16/13)
   2013/C 294/07
   EFTA järelevalveamet, rue Belliard 35, 1040 Brüssel, Belgia, keda esindavad Markus Schneider ja Catherine Howdle, on algatanud 9. juulil 2013 EFTA kohtus hagi Islandi vastu.
   EFTA järelevalveamet taotleb, et EFTA kohus
   
               1)
            
            
               otsustaks, et i) jättes selleks ettenähtud aja jooksul vastu võtmata EMP lepingu XIX lisa punktis 7b viidatud õigusakti (Euroopa Parlamendi ja nõukogu 14. jaanuari 2009 direktiiv 2008/122/EÜ tarbijate kaitse kohta seoses osaajalise kasutamise õiguse, pikaajalise puhkusetoote, edasimüügi ja vahetuslepingute teatavate aspektidega), mida on kohandatud EMP lepingu protokolliga nr 1, kohaldamiseks vajalikud meetmed või ii) jättes järelevalveameti kõnealustest meetmetest teavitamata, on Islandi Vabariik jätnud täitmata oma kohustused, mis tulenevad kõnealusest õigusaktist ja EMP lepingu artiklist 7;
            
         
               2)
            
            
               kohustaks Islandi Vabariiki kandma menetluskulud.
            
         Õiguslik ja faktiline taust ning hagi toetuseks esitatud asjaolud
   
               —
            
            
               Käesolev EFTA järelevalveameti hagi käsitleb Islandi Vabariigi poolt järgmise akti 11. septembriks 2012 täitmata jätmist: EFTA järelevalveameti 11. juuli 2012 aasta põhistatud arvamus Euroopa Parlamendi ja nõukogu 14. jaanuari 2009. aasta direktiivi 2008/122/EÜ (tarbijate kaitse kohta seoses osaajalise kasutamise õiguse, pikaajalise puhkusetoote, edasimüügi ja vahetuslepingute teatavate aspektidega), millele viidatakse EMP lepingu XIX lisa punktis 7b ja mida on lepinguga kohandatud selle protokolli nr 1 alusel, Islandi Vabariigi siseriiklikus õiguses rakendamata jätmise kohta.
            
         
               —
            
            
               EFTA järelevalveamet väidab, et ametil puudub igasugune teave, mis osutaks akti täielikule rakendamisele siseriiklikus õiguses.